# data[].attributes.headline
Παρηγορήτισσα Άρτας

# data[].attributes.subject
Παρηγορήτισσα Άρτας

# data[].attributes.body
Είναι η "αρχόντισσα" της σημερινής Άρτας, το αγλάισμα της άλλοτε ένδοξης πρωτεύουσας του Δεσποτάτου της Ηπείρου, και το καύχημα των Κομνηνοδουκάδων Δεσποτών της. Δεσπόζει στην πυκνοκατοικημένη δυτική πλαγιά του λόφου Περάνθη, υποδηλώνοντας με την επιβλητική της παρουσία το μεγαλείο της Βυζαντινής Άρτας. Η πρωτοτυπία του σχεδίου της, οι αρχιτεκτονικές της καινοτομίες και η πλούσια κεραμοπλαστική της διακόσμηση την καθιστούν μοναδικό δείγμα βυζαντινής ναοδομίας σ' όλο τον ορθόδοξο χριστιανικό κόσμο.

# data[].attributes.headline
Παρηγορήτισσα Άρτας

# data[].attributes.subject
Παρηγορήτισσα Άρτας

# data[].attributes.body
Πρότυπο αρχιτεκτονικής πρωτοπορίας

Ο ναός είναι αφιερωμένος στον Ευαγγελισμό της Θεοτόκου, ενώ συναντάμε στοιχεία που δείχνουν ότι τον 16ο αιώνα ήταν το Καθολικό γυναικείου μοναστηριού. Επίσης, αναγνωριστικό γνώρισμα του ναού, που τον καθιστά αριστούργημα της βυζαντινής τέχνης, είναι ο τρούλος που ‘αιωρείται’.

Έως και σήμερα, διατηρεί την μοναδικότητα και την πρωτοπορία του, ενώ εντυπωσιάζει και εκπλήσσει με το πλούσιο εσωτερικό που αποτελείται από διακοσμημένα γλυπτά, τοιχογραφίες και ψηφιδωτά.

# data[].attributes.headline
Κτισμένος σε χαμηλό λό

# data[].attributes.body
Κτισμένος σε χαμηλό λόφο, ο ναός της Παρηγορήτισσας αφιερώθηκε στον Ευαγγελισμό της Θεοτόκου και αποτέλεσε το καθολικό μεγάλου μοναστηριού. H σημερινή του μορφή οφείλεται στις επισκευαστικές εργασίες που έγιναν από το Νικηφόρο Α΄ Κομνηνό Δούκα και τη σύζυγό του Άννα Παλαιολογίνα, στα τέλη του 13ου αιώνα, σύμφωνα με την κτητορική επιγραφή, που σώζεται στο υπέρθυρο της εισόδου. Το ογκώδες κυβικό σχήμα εξωτερικά και η στήριξη του τρούλου εσωτερικά καθιστούν την Παρηγορήτισσα unicum της βυζαντινής αρχιτεκτονικής. Στον αρχικό διάκοσμο του ναού ανήκουν οι μνημειακές ψηφιδωτές παραστάσεις στον τρούλο και στις καμάρες, έργα τεχνιτών μεγάλου καλλιτεχνικού κέντρου της εποχής. Ενδιαφέρον για την πολυμορφία και την πρωτοτυπία του παρουσιάζει ο γλυπτός διάκοσμος. Στη δυτική πλευρά του κυρίως ναού διατηρούνται δείγματα της πολύχρωμης ορθομαρμάρωσης, που κάλυπτε τους τοίχους έως το ύψος του γυναικωνίτη. Τη θέση της κατέλαβαν τοιχογραφίες, φιλοτεχνημένες σε διαφορετικές περιόδους (αρχές 15ου-20ος αιώνας), που δεν ακολουθούν ενιαίο εικονογραφικό πρόγραμμα. Στο βόρειο παρεκκλήσιο σώζονται οι παλαιότερες τοιχογραφίες (αρχές 15ου αιώνα).

# data[].attributes.attachment_link.authors[].name
ΕΦΟΡΕΙΑ ΑΡΧΑΙΟΤΗΤΩΝ ΑΡΤΑΣ

# data[].attributes.attachment_link.title
Η ΠΑΡΗΓΟΡΗΤΙΣΣΑ - ΕΦΟΡΕΙΑ ΑΡΧΑΙΟΤΗΤΩΝ ΑΡΤΑΣ

# data[].attributes.wish_content.attachment_props.question
Γνωρίζετε την Παρηγορήτισσα της Άρτας;

# data[].attributes.wish_content.attachment_props.poll_choices[].choice_text
Ναι γνωρίζω κάποια πράγματα

# data[].attributes.wish_content.attachment_props.poll_choices[].choice_text
Όχι δεν γνωρίζω

# data[].attributes.headline
Παρηγορήτισσα Άρτας

# data[].attributes.subject
Παρηγορήτισσα Άρτας

# data[].attributes.body
Στέφυ, πολύ ενδιαφέρον θέμα! Μπράβο σου, έμαθα πολύ ενδιαφέρουσες λεπτομέρειες για ένα πολύ ιστορικό μνημείο στην Άρτα!🤓